stanford-oval/wikipedia huggingface dataset:
אדי ג'ורדן
קריירת אימון

בין השנים 1986–1988 שימש ג'ורדן כעוזר מאמן בקבוצת הכדורסל של בוסטון קולג', בה בלט הרכז דנה בארוז. בשלוש העונות הבאות היה עוזר המאמן של קבוצת אוניברסיטת ראטגרס, במדיה שיחק בעברו כסטודנט.
בשנת 1992 מונה לעוזרו של מאמן סקרמנטו קינגס הנכנס, גארי סנט ג'ין. במרץ 1997, לאחר כ-4 עונות וחצי בתפקיד, החליף את סנט ג'ין כמאמן הראשי של הקבוצה. עד לסיום עונת 1997/1998 רשמו הקינגס מאזן שלילי 33–64 בהדרכתו של ג'ורדן, על אף יכולת טובה של שחקן האולסטאר מיץ' ריצ'מונד.
בין השנים 1998–2003 שימש כעוזר מאמן בניו ג'רזי נטס, תחת המאמנים הראשיים ג'ון קליפארי, דון קייסי וביירון סקוט. בעונות 2002 ו-2003 העפילו הנטס לגמר ה-NBA, אך בשני המקרים הפסידו בסדרת הגמר, מול לוס אנג'לס לייקרס וסן אנטוניו ספרס, בהתאמה.
לקראת עונת 2003/2004 מונה למאמן הראשי של וושינגטון ויזארדס, במקומו של דאג קולינס. בעונת 2004/2005 הובילו את הקבוצה גילברט ארינאס, אנטואן ג'יימיסון ולארי יוז לשיפור של 20 ניצחונות לעומת העונה הקודמת, והיא השיגה את המאזן הטוב ביותר של המועדון מזה 26 שנים; 45–37. כמו כן העפילו הוויזארדס לפלייאוף ה-NBA לראשונה מאז עונת 1996/1997, ואף גברו בסיבוב הראשון על שיקגו בולס, המדורגת רביעית במזרח, בתוצאה 4–2. בסיבוב השני הובסו הוויזארדס מול מיאמי היט, בתוצאה 0–4. בכל אחת משלוש העונות הבאות השיגה וושינגטון בין 41 ל-43 ניצחונות, ובשלושתן הפסידה בסיבוב הפלייאוף הראשון מול קליבלנד קאבלירס. לאורך התקופה בלטו בוויזארדס שחקני האולסטאר ארינאס, ג'יימיסון וקארון באטלר. לאחר שפתחה את עונת 2008/2009 עם מאזן שלילי 1–10, פיטרה וושינגטון את ג'ורדן מתפקידו, ומינתה במקומו את עוזר המאמן אד טאפסקוט.
ביוני 2009 מונה ג'ורדן למאמן הראשי של קבוצת פילדלפיה 76'. בעונתו היחידה בתפקיד, העמידה הקבוצה מאזן של 27 ניצחונות לעומת 55 הפסדים.
בעונת 2012/2013 היה עוזר מאמן בלוס אנג'לס לייקרס, תחת המאמנים מייק בראון, ברני ביקרסטאף ומייק ד'אנטוני.
בין השנים 2013–2016 חזר לאוניברסיטת ראטגרס כמאמן הראשי של קבוצת הכדורסל. לאורך התקופה רשמה הקבוצה מאזן כולל של 29 ניצחונות ו-68 הפסדים (29.9%), ולא העפילה לטורניר אליפות המכללות.
בעונת 2017/2018 היה עוזרו של מאמן שארלוט הורנטס, סטיב קליפורד.
הערות שוליים

↑  סטטיסטיקות האימון של ג'ורדן, באתר basketball-reference.com
↑  סטטיסטיקות המשחק של ג'ורדן ב-NBA, באתר basketball-reference.com
↑  סטטיסטיקות המשחק בין ראטגרס למישיגן, באתר sports-reference.com
↑  סטטיסטיקות המכללות של ג'ורדן, באתר sports-reference.com
↑  רשימת הנבחרים בדראפט 1977, באתר basketball-reference.com
↑  סקרמנטו מפטרת את סנט ג'ין וממנה את ג'ורדן, באתר הניו יורק טיימס, 21 במרץ 1997
↑  וושינגטון ממנה את ג'ורדן למאמן הקבוצה, באתר הניו יורק טיימס, 20 ביוני 2003
↑  ג'ורדן מפוטר מתפקידו בפילדלפיה, באתר ESPN,‏ 15 באפריל 2010
↑  הלייקרס מברכים את ג'ורדן על מינויו בראטגרס, באתר הקבוצה, 23 באפריל 2013
↑  ג'ורדן מפוטר מתפקידו בראטגרס, באתר ESPN,‏ 10 במאי 2016
↑  ג'ורדן מצטרף לצוות האימון של ההורנטס, באתר הקבוצה, 22 בספטמבר 2017
Sag ihr, ich laß sie grüßen

"Sag ihr, ich laß sie grüßen" (בעברית: "ספר לה ששלחתי את אהבתי") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1965. השיר נכתב והולחן על ידי יורגנס לצד פרנק בולן, ובוצע בשפה הגרמנית.
על השיר

בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "Warum nur, warum?". בדומה לשירי התקופה, הוא בוצע בסגנון בלדת שאנסון. בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה. במרוצת השנים הוקלט גרסאות כיסוי באנגלית, איטלקית וספרדית.
| תרגום לעברית | המקור הגרמני |
| --- | --- |
  ספר לה שאני שולח את אהבתי,  ספר לה שאני מרגיש טוב.  אל תגלה על צערי,  ואיך לבי עדיין כאוב.  אוהבת אותך  :   Sag ihr, ich lass sie grüßen  Sag ihr, es geht mir gut  Sprich nicht von den Tränen  Und wie weh mein Herz noch tut
באירוויזיון

ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. השיר הגיע למקום הרביעי עם 16 נקודות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  גרמניה | GfK – טופ 100 | 9 |  |
הערות שוליים

↑  Sag ihr, ich lass sie grüßen
↑  Eurovision 1965 Results: Voting & Points
Trench

Trench הוא האלבום החמישי של הלהקה האמריקנית Twenty One Pilots, אשר יצא לאור ב-5 באוקטובר 2018 דרך חברת התקליטים Fueled by Ramen.
זהו אלבום האולפן הראשון של הלהקה מזה שלוש שנים. לאלבום הוקדמו ארבעה סינגלים: "Jumpsuit" ו-"Nico and the Niners" שפורסמו ב-11 ביולי 2018, "Levitate" שפורסם ב-8 באוגוסט 2018, ו-"My Blood" שפורסם ב-27 באוגוסט 2018.
רקע

עם סיום סיבוב ההופעות האחרון שלהם "Tour de Columbus", נכנסו Twenty One Pilots להפסקה החל מה-6 ביולי 2017, אשר במהלכה נעלמו לחלוטין מהרשתות החברתיות ונמנעו מהופעה בציבור למשך כשנה. במשך תקופה זו, החלה הלהקה בתהליך הפקת האלבום Trench עד להכרזתו הרשמית ב-11 ביולי 2018, שסימלה גם את חזרתה של הלהקה.
ב-21 באפריל 2018, גילו מספר מעריצים קישור לכתובת dmaorg.info שהופיעה באתר הרשמי של הלהקה. באתר ניתן למצוא כתבי יומן מדמות מסתורית בשם Clancy, וכן תמונות וקובצי GIF רבים. בדפי היומן מספר הכותב על עיר בשם Dema, בה הוא נמצא, ודפים חדשים המתווספים מעת לעת מתארים את סיפור בריחתו מן העיר ויציאתו לחופשי. ב-6 ביולי 2018, לאחר שפורסם עמוד נוסף ביומן בו הבטיח הכותב ש"בבוקר, הכל יהיה אחרת", שלחה הלהקה הודעה דרך האימייל לכל הרשומים אליה עם קובץ GIF שבו נראית עין פקוחה במקצת. הודעה זו, שפורסמה שנה לאחר תחילת ההפסקה של הלהקה, שברה את השתיקה הארוכה שלה, וההודעות הבאות שפורסמו על ידה ברשתות החברתיות כללו סרטונים נוספים בהם המשיכה העין להיפתח.
שחרור וקידום

ב-11 ביולי 2018, הלהקה שחררה את שני הסינגלים הראשונים, "Jumpsuit" ו-"Nico and the Niners", וכן וידאו קליפ עבור "Jumpsuit". הלהקה גם הודיעה על תאריך השחרור של אלבום האולפן החמישי שלהם, Trench, שיצא לרדיו ב-5 באוקטובר 2018, וסיבוב הופעות חדש, שנקרא "The Bandito Tour", החל מה-16 באוקטובר. שבועיים לאחר שחרור הסינגלים, פרסמה הלהקה וידאו קליפ גם ל-"Nico and the Niners", שהוכרז כחלק השני מתוך טרילוגיית הקליפים הסובבים כולם סביב העיר הבדיונית Dema, בנוסף ל-"Jumpsuit". החלק האחרון פורסם ב-8 באוגוסט, יחד עם הסינגל החדש של הלהקה "Levitate". הסינגל הרביעי "My Blood" שוחרר ב-27 באוגוסט, אליו נוסף וידאו קליפ בו נראה סולן הלהקה, טיילר ג'וזף, מנגן באולפן ההקלטות במקביל לשיר.
ב-14 בספטמבר 2018 הודיעה הלהקה כי ישחררו תקליט ויניל בצבע צהוב בלעדית לחנות המקוונת שלהם. הם גם הודיעו כי ישחררו 15,000 עותקים של תקליטים בצבע ירוק זית עבור Indie Retails ו-8,000 עותקים של תקליטים בירוק זית וצהוב עבור אתר האינטרנט Urban Outfitters.
ב-5 באוקטובר 2018 שוחרר האלבום ברחבי העולם, יומיים לאחר שהודלף כולו ברשתות החברתיות. באותו היום פרסמה הלהקה וידאו קליפ נוסף לסינגל "My Blood", אשר לא היה חלק מטרילוגיית הקליפים. הקליפ של הסינגל "Chlorine" פורסם ב-22 בינואר 2019, ומהווה את הסינגל החמישי מתוך האלבום.
ב-21 ביוני 2019 החלה הלהקה לפרסם את מהדורת השירים שלה Løcatiøn Sessiøns, שכללה גרסאות חיות של שירים מתוך האלבום. באותו היום נוסף השיר הראשון "Chlorine 19.4326° N, 99.1332° W", שהיווה גרסה אקוסטית של השיר "Chlorine" מתוך האלבום. נקודות הציון המופיעות בשם השיר מובילות לכיכר במקסיקו סיטי. הגרסה החיה של השיר "Cut My Lip" נוספה לאלבום ב-11 ביולי בשם "Cut My Lip 40.6782°N, 73.9442° W". בשיר זה מפנות הקואורדינטות לשדרה בניו יורק.
ב-11 ביולי 2019, הודיעה הלהקה על הארכת סיבוב ההופעות הנוכחי וקיום סיבוב נוסף בארצות הברית במהלך חורף 2019. ב-26 ביולי שחררה הלהקה וידאו קליפ לסינגל השישי מתוך האלבום "The Hype".
רשימת השמעה

| מס' | שם | כותב(ים) | תרגום | משך |
| --- | --- | --- | --- | --- |
| 1. | Jumpsuit  | טיילר ג'וזף | סרבל | 3:58 |
| 2. | Levitate  | ג'וזף, פול מייני | לרחף באוויר | 2:25 |
| 3. | Morph  | ג'וזף, מייני | מעבר | 4:19 |
| 4. | My Blood  | ג'וזף | הדם שלי | 3:49 |
| 5. | Chlorine  | ג'וזף, מייני | כלור | 5:24 |
| 6. | Smithereens  | ג'וזף, מייני | רסיסים | 2:57 |
| 7. | Neon Gravestones  | ג'וזף | מצבות ניאון | 4:00 |
| 8. | The Hype  | ג'וזף | ההתלהבות | 4:25 |
| 9. | Nico and the Niners  | ג'וזף | ניקו והתשעה | 3:47 |
| 10. | Cut My Lip  | ג'וזף, מייני | לחתוך את שפתי | 4:43 |
| 11. | Bandito  | ג'וזף ומייני | בנדיטו (מתקשר לסיפור שסביבו האלבומים כתובים) | 5:31 |
| 12. | Pet Cheetah  | ג'וזף, מייני | צ'יטת מחמד | 3:18 |
| 13. | Legend  | ג'וזף | אגדה | 2:53 |
| 14. | Leave the City  | ג'וזף | לעזוב את העיר | 4:40 |
| משך כולל: | משך כולל: | משך כולל: | משך כולל: | 56:04 |
קובץ ה-GIF בו השתמשה הלהקה לקידום גרסת הויניל לאלבום Trench.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אברהם דאוס

ערך זה עוסק במלחין ישראלי. אם התכוונתם למלחין שנולד בשם זה (1929), ראו .
| --- | --- |
אין תמונה חופשית
 לידה:  1902 ברלין, הקיסרות הגרמנית 
 פטירה:  1974 (בגיל 72 בערך) תל אביב-יפו, ישראל 
 מוקד פעילות:  גרמניה, ישראל 
 שפה מועדפת:  גרמנית 
 בן או בת זוג:  אילזה קנטור 
 
אברהם דַאוּס (Daus;‏ 22 ביוני 1902 – 25 ביוני 1974) היה מלחין ישראלי יליד גרמניה, שעלה לארץ ישראל בשנת 1936, חי במשך שנים בקיבוצים והטביע את חותמו כמלחין וכמחנך.
קורות חיים

אברהם דַאוּס נולד בברלין בירת גרמניה בשנת 1902. מ-1919 עד 1921 למד נגינה בפסנתר וניצוח בבית הספר הגבוה למוזיקה בברלין (כיום UdK Berlin), ולאחר מכן למד בבית הספר הגבוה למוזיקה במינכן אצל קורבואזייה וואלטרסהאוזן. ב-1923 התקדם, בהמלצתם (כל אחד בנפרד) של המנצחים לאו בלך ופריץ שטידרי, מעיסוקו כקורפטיטור באופרה של ברלין לניצוח באופרה של ברסלאו. בשנת 1925 עבר דאוס לתיאטרון העירוני של קרפלד (Krefeld) ומשם לוופרטאל (Wuppertal) ולדורטמונד.
בשנת 1933, עם עליית הנאצים לשלטון, הושעה מעבודתו והיגר לפריז. כעבור שלוש שנים, ב-1936, דאוס, שמ-1926 היה פעיל ציוני, עלה לארץ ישראל. נישא למאיירת אילזה קנטור, שעלתה מפראג, והיה אב לשתיים: תרזה ותמר.
בארבע שנותיו הראשונות בארץ חי בתל אביב ועבד כמלווה וכמורה לזמרה. משנת 1940 עד 1963 חי בקיבוץ רמת הכובש ובקיבוצים אחרים ועבד כמחנך למוזיקה. מ-1963 ועד מותו חזר לחיות בתל אביב.
בשנת 1952 זכה דאוס בפרס אנגל, עבור הקנטטה "גבת".
אברהם דאוס נפטר בתל אביב בשנת 1974, לאחר מחלה ממושכת.
ארכיונו, ובו יצירות ומכתבים, שמור בספרייה הלאומית.
יצירתו

בשנותיו בארץ הרבה לכתוב מוזיקה ווקאלית לטקסטים עבריים, והשתדל לאמץ לו ערכים מזרחיים, שיתאימו, כך גרס, לנופי הארץ, ללשונה ולתושביה. גישה זו באה לביטוי במחזור של שירי רחל, לקול נמוך, חליל וויולה.
ההרכב יוצא הדופן תורם לאווירת השירים ויוצר התאמה נדירה בין מילות המשוררת לצלילי המלחין.
בשנת 1952 החל לחבר בשיטת שנים-עשר הטונים, אך בכל חומרתה נקט בה רק ברביעיית מיתרים משנת 1954. ביצירות הבאות ניכר ריכוך בחומרת השיטה אך עדיין אפשר להבחין ביסודותיה, הנגלים לאחר זמן. דוגמה לכך היא היצירה "ארבעה דיאלוגים" לכינור וצ'לו (1957).
יצירותיו

פתח אל הים, קנטטה במלאת שנה לנמל תל אביב, בהזמנת שירות השידור הירושלמי (1937).
הנרות הללו, קנטטה לחנוכה (1938).
שירי רחל, מחזור של חמישה משירי רחל המשוררת (1938).
גרוטסקה, לפסנתר (1947).
גבת, קנטטה לחגיגות חצי היובל של קיבוץ גבת, לטקסטים מרשומות הקיבוץ ומדברים שכתבו חבריו (1951).
שתי מלודרמות למילים של המשורר ש. שלום (1947).
וריאציות על נושא תימני לחליל ופסנתר
ארבעה דיאלוגים לכינור וצ'לו (1957).
ערבסקות על פי תמונות של פול קלי  לסופרן ושישה כלים (1961).
חמש סונטות שייקספיר לסופרן, חליל ולאוטה, ביצוע בכורה: פרידל טלר-בלום, אורי שוהם, יוסף פלטה. ביצירה זו עושה דאוס שימוש באמצעים מודרניים להשגת האווירה השייקספירית של אנגליה האליזבתנית (1963).
וידוי של איש נזעם, סונאטה לפסנתר, ביצוע בכורה: אורה רותם-נלקן (1967).
הסונטה השתים-עשרה לצ'לו סולו, לפי אחת ה"סונטות לאורפיאוס" של רילקה. היצירה נכתבה למען הצ'לן זיגפריד פאלם והוקדשה לו, בלוויית הנחיות הביצוע שלו (1969).
שתי היצירות האחרונות הן ההתבטאויות האישיות ביותר של אברהם דאוס.
הערות שוליים

↑  משה גורלי, חלוקת פרס אנגל, דבר, 30 בינואר 1953.
| --- | --- |
בקרת זהויות :  NLI: 987007260272105171  BnF: cb16338007g (data)  GND: 10388081X  ISNI: 0000 0000 8089 8981  LCCN: no93007948  NTA: 15561410X  VIAF: 10270658   WorldCat (עם VIAF): 10270658
SnoRNA

Small nucleolar RNAs) snoRNAs) הן משפחת מולקולות ncRNA בגודל 60–300 בסיסים הנמצאות בגרעינון ומשתתפות בתהליכים הקשורים בעיבוד ושינוי מולקולות RNA וכן מבקרות את תהליך השחבור החליפי.
עיבוד rRNA

לצורך יצירת הריבוזום ובעיקר להקל על התקפלותו ויציבותו, מולקולות snoRNA מעבדות את תעתיקי ה-pre-rRNA כך שיתאימו ליצירת הריבוזום.
חיתוך pre-rRNA לגדילים קטנים יותר. כל גן מקודד לגדילי rRNA המשתייכים במשותף ליחידה הקטנה וליחידה הגדולה של הריבוזום. על כן לאחר השעתוק נחתך ה-pre-rRNA לגדילים המתאימים.
שינויים בנוקלאוטידים. ב-rRNA קיימים ריבונוקלאוטידים מיוחדים התורמים למבנה המרחבי של הריבוזום. כך, למשל, מומר הבסיס אורציל באיזומר פסאודואורציל. בנוסף מתבצעת מתילציה במקומות שונים ב-rRNA.
הערות שוליים

↑  https://www.ncbi.nlm.nih.gov/pubmed/16357227
| חומצות גרעין |
| --- | --- | --- |
| אבני בניין | נוקלאוזיד • נוקלאוטיד • דהאוקסינוקלאוטיד |  |
| פורין | אדנין (A) • גואנין (G) |  |
| פירימידינים | תימין (T) • ציטוזין (C) • אורציל (U) |  |
| RNA | רנ"א מקודד: mRNA • pre-mRNA רנ"א שאינו מקודד תרגום: tRNA • rRNA • tmRNA בקרה: miRNA • siRNA • piRNA • RNAi עריכת רנ"א: snRNA • snoRNA |  |
| DNA | cDNA |  |
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
Sahara

Sahara הוא אלבומה הראשון של הלהקה הישראלית אורפנד לנד. האלבום יצא לאור בשנת 1994. בשנת 2002 האלבום יצא בהוצאה מחודשת בתוספת שלושה שירי בונוס.
רשימת שירים

כל השירים נכתבו והולחנו על ידי Orphaned Land אלא אם צוין אחרת.
| Sahara> מס' | Sahara> שם | Sahara> משך | Sahara>  | Sahara>  | Sahara>  | Sahara>  | Sahara>  | Sahara>  | Sahara>  |
| --- | --- | --- | --- | --- | --- | --- | --- | --- | --- |
| 1. | The Sahara's Storm  | 7:59 |  |  |  |  |  |  |  |
| 2. | Blessed By Thy Hate  | 9:25 |  |  |  |  |  |  |  |
| 3. | Ornaments of Gold  | 7:08 |  |  |  |  |  |  |  |
| 4. | Aldiar Al Mukadisa  | 2:57 |  |  |  |  |  |  |  |
| 5. | Seasons Unite  | 8:30 |  |  |  |  |  |  |  |
| 6. | The Beloved's Cry  | 4:33 |  |  |  |  |  |  |  |
| 7. | My Requiem  | 8:27 |  |  |  |  |  |  |  |
| 8. | Orphaned Land - The Storm Still Rages Inside  | 9:10 |  |  |  |  |  |  |  |
| משך כולל: | משך כולל: | 58:28 |  |  |  |  |  |  |  |
רשימת שירים > שירי בונוס

| מס' | שם | משך |
| --- | --- | --- |
| 1. | Above You All  | 4:57 |
| 2. | Pits of Despair  | 4:20 |
| 3. | (The Beloved's Cry (Martini remix - Hangis Han  | 10:05 |
| משך כולל: | משך כולל: | 19:22 |
הפקה > חברי ההרכב

קובי פרחי - שירה
יוסי סאסי - גיטרה מובילה, עוד
מתי סוטיצקי - גיטרת קצב
אורי זילכה - בס
סמי בכר - תופים
איציק לוי - קלידים,  סמפלר, פסנתר
הפקה > נגנים אורחים

הדס סאסי - שירה נשית
אלברט דדון - דרבוקה
אברהם סלמאן - קאנון
בית הכנסת "נווה ישראל" - קולות רקע
אמירה סלאח - שירה בערבית
מוזיקאי בלתי ידוע בשם "Vovin" - גיטרות
הפקה > מידע נוסף

הוקלט באולפני "סיגמא", תל אביב, ישראל, יוני 1994.
הופק על ידי אורפנד לנד.
התמונה על עטיפת האלבום היא של המסגד הכחול באיסטנבול, טורקיה.
Safety Net

| --- | --- |
 שיר בביצוע אריאנה גרנדה בהשתתפות טיי דולה סיין
 מתוך האלבום Positions
 יצא לאור:  30 באוקטובר 2020
 פורמט:  הזרמת מוזיקה • הורדה דיגיטלית
 סוגה:  R&B אלטרנטיבי
 שפה:  אנגלית
 אורך:  3:28
 חברת תקליטים:  ריפבליק
 כתיבה:  כותבים שונים
 הפקה:  מפיקים שונים
 
Safety Net הוא שיר שהוקלט על ידי הזמרת-יוצרת האמריקאית אריאנה גרנדה, בשיתוף הזמר-יוצר האמריקאי טיי דולה סיין, מתוך אלבום האולפן השישי שלה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס.
רקע וכתיבה

ב-24 באוקטובר 2020, הוכרז שיתוף הפעולה כרצועה השביעית באלבום באמצעות המדיה החברתית של גרנדה. לדברי טיי דולה סיין, "[גרנדה] רצתה שאעבור לאולפן... פשוט כתבנו את השיר שם ממש במקום. זה היה כבוד לעבוד איתה וקיבלנו מנגינה מדהימה". השיר נכתב על ידי גרנדה וטיי דולה סיין, ביחד עם טומי בראון, הראסקלס וסילאס דוס, הופק על ידי בראון והראסקלס, והוא בסגנון ה-R&B האלטרנטיבי, ומשלב בתוכו גם את סגנון הפופ.
תוך מספר ימים, צבר השיר למעלה מ-9 מיליון השמעות ברשת הזרמת המדיה ספוטיפיי.
ביקורת

מגזין הבילבורד דירג את השיר כשביעי הטוב ביותר באלבום, באומרו: "כשגרנדה וטיי דולה סיין מתעלמים מקפיצה מהקצה העמוק במערכת יחסים, הפקת ה'רפאים' - כל כלי ההקשה מהורהרים והכמיהה הקולית - מעלים את ספקותיהם המתמשכים וגורמים להם להיות נשמעים. אף על פי ש-'Safety Net' נשמע קצת לא בסדר עם ה-DNA עמוס המיתרים של האלבום, השיר עומד בלב מטרתו: גרנדה מצאה אהבה חדשה, ובעוד שהיא חוששת לעשות קפיצה נוספת, הלבאגן מלהיב מדי מכדי להכחיש".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 33 |  |
|  אוסטרליה | מצעד הסינגלים האוסטרלי | 42 |  |
|  ארצות הברית | בילבורד הוט 100 | 52 |  |
|  יוון | IFPI Greece | 71 |  |
|  קנדה | קנדה הוט 100 | 40 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באוקטובר 2020 | הזרמת מוזיקה • הורדה דיגיטלית | ריפבליק |  |
הערות שוליים

↑  אריאנה גרנדה, טיי דולה סיין, טומי בראון, הראסקלס, סילאס דוס
↑  טומי בראון, הראסקלס
↑  https://twitter.com/arianagrande/status/1320108088393949186, Twitter
↑  https://twitter.com/arianatoday/status/1320119998518448128, Twitter
↑  Ariana Grande (Ft. Ty Dolla $ign) – safety net (באנגלית), נבדק ב-2020-11-04
1 2  safety net (feat. Ty Dolla $ign), נבדק ב-2020-11-04
↑  Every Song Ranked on Ariana Grande’s ‘Positions’: Critic’s Picks, Billboard (באנגלית)
| אריאנה גרנדה |
| --- | --- | --- |
| דיסקוגרפיה • הופעות חיות • וידאוגרפיה • פרסים ומועמדויות • שירים | דיסקוגרפיה • הופעות חיות • וידאוגרפיה • פרסים ומועמדויות • שירים |  |
| אלבומי אולפן | Yours Truly • My Everything • Dangerous Woman • Sweetener • Thank U, Next • Positions • Eternal Sunshine |  |
| אלבומי הופעה | K Bye for Now (SWT Live) |  |
| אלבומים אחרים | The Remix • The Best |  |
| מיני-אלבומים | Christmas Kisses • Christmas & Chill |  |
| סיבובי הופעות | The Listening Sessions • The Honeymoon Tour • Dangerous Woman Tour • Sweetener World Tour |  |
| סיבובי הופעות שיווקיים | The Sweetener Sessions |  |
| טלוויזיה | One Love Manchester • Ariana Grande at the BBC • Ariana Grande: Dangerous Woman Diaries • Ariana Grande: Excuse Me, I Love You |  |
| ערכים קשורים | פרנקי גרנדה (אח חורג) • הפיגוע במנצ'סטר ארנה |  |
| אריאנה גרנדה – שירים |
| --- | --- | --- |
| Yours Truly | "Baby I" • "Right There" • "The Way" • "Almost Is Never Enough" • "Popular Song" |  |
| Christmas Kisses | "Last Christmas" • "Love Is Everything" • "Snow in California" • "Santa Baby" • "Santa Tell Me" |  |
| My Everything | "Problem" • "One Last Time" • "Break Free" • "Best Mistake" • "Love Me Harder" • "Bang Bang" |  |
| Dangerous Woman | "Dangerous Woman" • "Be Alright" • "Into You" • "Side to Side" • "Let Me Love You" • "Greedy" • "Everyday" • "Focus" |  |
| Sweetener | "The Light Is Coming" • "R.E.M" • "God Is a Woman" • "Sweetener" • "Everytime" • "Breathin" • "No Tears Left to Cry" • "Goodnight n Go" • "Pete Davidson" • "Get Well Soon" |  |
| Thank U, Next | "Imagine" • "Needy" • "NASA" • "Bloodline" • "Bad Idea" • "Ghostin" • "In My Head" • "7 Rings" • "Thank U, Next" • "Break Up with Your Girlfriend, I'm Bored" • "Monopoly" |  |
| Positions | "Shut Up" • "34+35" • "Positions" • "Motive" • "Just Like Magic" • "Off the Table" • "Safety Net" • "POV" |  |
| Eternal Sunshine | "Yes, And?" • "We Can't Be Friends (Wait for Your Love)" • "Bye" |  |
| השתתפות בשירים | "Popular Song" • "All My Love" • "Research" • "Adore" • "Boys Like You" • "Over and Over Again" • "My Favorite Part" • "Faith" • "Heatstroke" • "Dance to This" • "Bed" • "Rule the World" • "Good as Hell (Remix)" • "Time" • "Oh Santa! (Remix)" • "Met Him Last Night" • "Save Your Tears (Remix)" • "It Was a... (Masked Christmas)" |  |
| סינגלים אחרים | "Put Your Hearts Up" • "E Più Ti Penso" • "Beauty and the Beast" • "Somewhere Over the Rainbow" • "Earth" • "Boyfriend" • "Don't Call Me Angel" • "Stuck with U" • "Rain on Me" • "Santa, Can't You Hear Me" • "Die for You (Remix)" |  |
SiegedSec

| --- | --- |

 תחום:  האקטיביזם, פשע מקוון
 שפה רשמית:  אנגלית
 חברים:  "vio","Kry","Kit"
 מנהל פעילות:  "vio"
 תקופת הפעילות:  אפריל 2022 – יולי 2024 (כשנתיים)
 
SiegedSec, קיצור של Sieged Security ובדרך כלל מכונה "האקרים פרוותיים הומוסקסואלים", הייתה קבוצת האקרים אקטיביסטים. הקבוצה ביצעה מספר מתקפות רשת בולטות בין תחילת 2022 ליולי 2024.
תיאור

SiegedSec הובלה על ידי אדם תחת הכינוי "vio". ערוץ הטלגרם של SiegedSec נוצר באפריל 2022, והם בדרך כלל התייחסו לעצמם כ"האקרים פרוותיים הומוסקסואלים". בהזדמנויות מרובות, הקבוצה כיוונה לתנועות ימין באמצעות פרצת נתונים, כולל The Heritage Foundation, Real America's Voice, וכן מדינות שונות בארצות הברית אשר נקטו החלטות חקיקה נגד טיפולי התאמה מגדרית. בנוסף לזאת הקבוצה שמה לעצמה מטרה להתקיף מספר של אתרים ישראליים וביניהם האתרים של סלקום ובזק.
התקפות בולטות

אוניברסיטת קונטיקט: ביולי 2023, SiegedSec שלחה סדרה של הודעות דוא"ל מזויפות לסטודנטים של אוניברסיטת קונטיקט באמצעות LISTSERV, בהם הכריזה על פטירתה של נשיאת האוניברסיטה רדנקה מריק.
המעבדה הלאומית של איידהו: בנובמבר 2023 נפגעה מערכת ה-Oracle HR של המעבדה הלאומית של איידהו והובילה להדלפת נתונים אישיים של עובדים, כאשר הקבוצה דרשה מהמעבדה לבצע מחקר ב"יצירת קאטגירלז בחיים האמיתיים" בתמורה לנתונים שיש להסיר. ב-7 בפברואר 2024 קיבלו מספר עובדים בקשות תשלום כופר בדואר עם הנתונים שלהם.
נאט"ו: בשנת 2023, פורטלי נאט"ו נפגעו פעמיים על ידי SiegedSec. ההדלפה הסתכמה בלמעלה מ-3000 מסמכים פנימיים ולטענתם צברו עד"9GB". הפורטלים שנפגעו היו למידה מבוזרת מתקדמת משותפת, פורטל לקחים של נאט"ו, פורטל רשת לוגיסטיקה, פורטל שיתוף פעולה של קהילות אינטרס, פורטל חטיבת ההשקעות של נאט"ו ומשרד התקנון של נאט"ו. זמן קצר לאחר התקרית, נאט"ו הודיעו כי הם יחקרו את התקיפה.
בזק: ב-30 באוקטובר 2023 פרסמה הקבוצה כי תקפה את בזק, ופרסמה מידע על כמעט 50,000 לקוחות.
Atlassian: ב-14 בפברואר 2023 ספקית התוכנה האוסטרלית הגדולה Atlassian דלפה לאינטרנט על ידי SiegedSec באמצעות אישורי עובדים גנובים. 13,000 רישומי עובדים הושפעו בפריצה זו, ו־SiegedSec הצליחה גם להשיג את רישום מבנה משרדי החברה.
The Heritage Foundation: ביולי 2024 SiegedSec הודיעה שהם פרצו והדליפו נתונים מצוות החשיבה השמרני The Heritage Foundation, שהוביל את ההצעות של פרויקט 2025. הם פרסמו הצהרה בטלגרם, וכינו את ההצעות "תוכנית לאומנית נוצרית סמכותנית לרפורמה בממשלת ארצות הברית". הקבוצה פרסמה צ'טלוגים של שיחה בסיגנל בין "vio" למנהל קרן Heritage, מייק האוול, שבה האוול הצהיר שהוא, בשיתוף עם ה-FBI, "בתהליך זיהוי של חברי הקבוצה שלך." לאחר פרסום הצ'אטלוגים, SiegedSec הודיעה שהם יתפרקו "למען הבריאות הנפשית שלנו, הלחץ של הפרסום ההמוני, וכדי להימנע מעינו של ה-FBI."
התקפות בולטות > #OpTransRights

ביוני 2023 SiegedSec התמקדה בכמה ישויות ממשלתיות בארצות הברית כדי למחות על הצעות חוק נגד טיפול מגדר. ההאקרים פרסמו מגוון נתונים, כולל נתונים מממשלת פורט וורת' בטקסס, בית המשפט העליון של נברסקה וקובצי משטרת דרום קרוליינה.
באפריל ומאי 2024 ביצעה SiegedSec במבצע השני שלהם לזכויות טרנס, #OpTransRights2. ההאקרים הצליחו להדליף נתונים מ-Real America's Voice ומכנסיית-River Valley.
חקירה

בעקבות מתקפת המעבדה הלאומית של איידהו, הוכרז כי ה־FBI וכן הסוכנות לאבטחת סייבר ותשתיות יצרו קשר כדי לסייע בחקירת האירוע.
אה"מ אנטרפרייז (1848)

| --- | --- |
אה"מ "אנטרפרייז" (משמאל) ו"אינווסטיגטור" (מימין)
אה"מ "אנטרפרייז" (משמאל) ו"אינווסטיגטור" (מימין)
 תיאור כללי
 סוג אונייה:  אוניית מחקר
 צי:  הצי המלכותי הבריטי
 דגל הצי:  
 ציוני דרך עיקריים
 מספנה:  מאני וויגרם ובניו, בלקוול
 הושקה:  5 באפריל 1848
 תקופת הפעילות:  פברואר 1848 – 1860 (כ־11 שנים)
 אחריתה:  • גוות פחם ב-1860, הושאלה למשרד המסחר • נמכרה ב-15 בספטמבר 1903
 מידות
 תפוסה:  471 טונות  לפי מידת התפוסה הבריטית הישנה
 אורך:  "125-6 רגל (38.3 מ')
 רוחב:  "28-8 רגל (8.8 מ')
 עומק הספנה:  20 רגל (6.1 מ')
 נתונים טכניים
 מספר תרנים:  3
 סוג המעטה:  מעטה בארק
 הנעה:  מפרשים
אוניית הוד־מלכותו "אנטרפרייז" (באנגלית: HMS Enterprise) הייתה אוניית מחקר בריטית, שערכה שתי הפלגות אל האוקיינוס הארקטי בחיפוש אחר משלחתו האבודה של סר ג'ון פרנקלין. היא הייתה אוניית סוחר במקורה, שנרכשה על ידי האדמירליות הבריטית בפברואר 1848 בעודה בבנייה במחיר 24,545 ליש"ט, כדי להתקינה להפלגה באזור הארקטי. הושקה ב-5 באפריל 1848.
את ההפלגה הראשונה אל האוקיינוס הארקטי (1848-1849), דרך האוקיינוס האטלנטי, ערכה יחד עם אה"מ "אינווסטיגטור". על האונייה פיקד חוקר הארצות קפטן ג'יימס קלארק רוס. את ההפלגה השנייה (1850-1854) עשתה דרך האוקיינוס השקט ומצר ברינג כחלק ממשלחת בראשותו של ריצ'רד קולינסון.
ב-1860 הושאלה לרשות מגדלי האור של סקוטלנד והאי מאן (Northern Lighthouse Board) כדי לשמש מחסן פחם צף באוּבֶּן. ב-1889 הושאלה למשרד המסחר. ב-1903 הוצאה מן השירות ונמכרה.
לקריאה נוספת

Barr, William. Arctic Hell-Ship: the voyage of HMS Enterprise, 1850-1855. University of Alberta Press, 2007.